Süüria Demokraatlikud Jõud avaldasid fotod inimkilpidega palistatud ISISe konvoist | Uudised | ERR
SDFi võitlejad teisipäeval Manbijis. (Foto: Reuters/Scanpix)
Süüria Demokraatlikud Jõud (SDF) avaldasid oma Twitteri kontol aerofotod, millelt on näha, kuidas rühmituse Islamiriik mässulised Põhja-Süürias Manbij linnast põgenedes inimesi kilpidena kasutasid.
Fotodelt näeb ISISe konvoid, mida USA toetatava kurdi-araabia koalitsiooni väed ei saanud rünnata, sest iga sõiduki ees olid tsiviilisikud, ohvreid taheti aga vältida, vahendas BBC.
"Me ei saanud neid kohelda nagu võitlejaid. Me ei tulistanud. Jälgisime neid," ütles koalitsiooni pressiesindaja kolonel Chris Garver.
Arvatakse, et rühmituse liikmed läksid riigi põhjaossa, Türgi piiri poole.
SDFi võitlejad võtsid Manbij pärast kümme nädalat kestnud rünnakuid nädal aega tagasi enda kontrolli alla. Kui oli selge, et ISIS ei suuda linna enda käes hoida, võtsid kuni paarsada mässulist kaasa oma pereliikmed, toetajad ja tsiviilisikutest pantvangid. Möödunud laupäeval lasti sajad tsiviilisikud vabadusse ja osa põgenes.
Rünnakute ajal pakkus SDF ISISele võimalust turvakoridori pidi Manbijst lahkuda, et tsiviilohvreid vältida, kuid nad keeldusid.
بالصور لحظة فرار داعش مع المدنيين من #منبج Daesh pictures how to use civilians as human shields to flee #Manbej pic.twitter.com/C1oJm8sFHv
Rühmitus Islamiriik lasi mitusada röövitud tsiviilisikut vabaks